„Fiul lui Dumnezeu”, vânat de polițiști. Un lider de cult religios cu milioane de adepți își obliga asistentele să facă sex cu el
Un conflict violent a izbucnit în Filipine, după ce mii de polițiști au descins asupra unui vast complex religios în căutarea unui pastor influent acuzat, printre altele, de trafic sexual cu copii, scrie BBC. Adepții celui care se autointitulează „Fiul lui Dumnezeu”, care au venit să îl apere pe liderul sectei „Regatul lui Isus Hristos”, au blocat o autostradă ca să îi oprească pe polițiști, iar aceștia au fost nevoiți să folosească gaze lacrimogene.